ডানকুনির খুনের ঘটনায় উঠে এল চাঞ্চল্যকর তথ্য

হুগলি: ডানকুনির (Dankuni) খুনের ঘটনায় উঠে এল চাঞ্চল্যকর তথ্য। এই ঘটনায় শ্বশুরবাড়ির দিকে অভিযোগ তুলল মৃতের পরিবার। অভিযোগের ভিত্তিতে বিকাশ সাউকে গ্রেফতার করেছে পুলিশ। মৃত বান্টি সাউয়ের আত্মীয় এই বিকাশ সাউ। বাড়ি আগরপাড়ায়। ওই ব্যক্তি মৃতের স্ত্রীর সম্পর্কে জামাইবাবু বলে জানা গিয়েছে। জানিয়েছেন মৃত বান্টি সাউ এর পিতা রাজকুমার সাউয়ের দাবি ছেলের শ্বশুরবাড়ির লোকজনই এই ঘটনা খুন করেছে। যদিও আটক বিকাশ সাউ এর স্ত্রী জানিয়েছেন এই অভিযোগ ঠিক নয়। আমার স্বামী এই ঘটনায় যুক্ত নয়।

আরও পড়ুন: অবৈধভাবে ভারত থেকে বাংলাদেশে যাওয়ার সময় গ্রেফতার দুই বাংলাদেশি

সূত্রের খবর, স্বামী-স্ত্রীর সম্পর্কের অবনতিতেই কি এই খুন তা নিয়ে উঠছে প্রশ্ন। এই খুনের পিছনে আসলে কারা কারা জড়িত। সেই খোঁজ চালাতে তদন্ত শুরু করেছে পুলিশ। জানা গিয়েছে, একটি কারখানায় জেসিবি চালানোর কাজ করতেন বান্টি সাউ নামে ওই যুবক। শুক্রবার সন্ধ্যায় ডানকুনির দিল্লি রোডের ধারে গ্র্যান্ডসিটি আবাসনের কাছে বান্টিকে গুলি করে খুন করা হয়েছিল। খুনের ঘটনার তদন্ত নেমে চন্দননগরের পুলিশ আধিকারিকরা জানতে পারেন, বান্টি সাউ নামে ওই যুবকের সঙ্গে তাঁর স্ত্রীর বিবাহবিচ্ছেদের মামলা চলছিল। স্থানীয় জানা গিয়েছে দীর্ঘদিন ধরে বান্টি ও তাঁর স্ত্রী’র মধ্যে বিবাদ চলছিল। বিচ্ছেদের মামলাও পর্যন্ত গড়িয়েছে বিষয়টি। যাঁকে পুলিশ আটক করেছে, তিনি নিহত বান্টি সাউ-এর ভায়রাভাই। পুলিশ সূত্রে জানা গিয়েছে, বান্টির বিরুদ্ধে বধূ নির্যাতনের অভিযোগ এনেছিলেন তাঁর স্ত্রী।

অন্য খবর দেখুন